open-index/open-wikipedia-markdown huggingface dataset:
University College London

**University College London** (**UCL**) er eit kollegium ved University of London. Det har omkring 25&nbsp;000 tilsette og studentar, og er dermed større enn dei fleste britiske universitet. Det er òg blant dei eldste utdanningsinstitusjonane i Storbritannia. 

UCL er medlem av Russell Group of Universities, der det høyrer til elitegruppa *G5* saman med Oxford, Cambridge, LSE og Imperial. 

UCL hadde i 2008 sjuande plassen globalt på *Times*´ liste over verdas beste universitet. Hovudcampus ligg på Gower Street i Bloomsbury i det sentrale London. 

## Soge
UCL vart grunnlagt i 1826 under namnet *University of London*, som eit alternativ til dei religiøse universiteta i Oxford og Cambridge. Først i 1836, då det som i dag er University of London vart grunnlagt, fekk UCL offentleg heider og høve til å tildele universitetsgrader. Dermed er det det tredje eldste universitetet i England i høve til grunnleggingsdatoen, men sidan University of Durham vart grunnlagt i 1832 og King's College London i 1829 er det ut frå godkjenningsdatoen det femte eldste og ikkje ein gong det eldste kollegiet i University of London. 

Kollegiet var den første høgare utdanningsinstitusjon i Storbritannia som aksepterte studentar av alle rasar, religionar og politiske oppfatningar. Det var òg kanskje det første som aksepterte kvinner som studentar på like vilkår med menn, men University of Bristol hevdar òg å ha vore først ute med dette. Spørsmålet er vanskeleg å avgjere fordi ein òg tidlegare aksepterte kvinnelege studentar, men då under andre vilkår enn mannlege, og det er uklart når desse vilkåra vart endra i praksis. Det var òg det første universitetet i England som fekk ein studentunion for alle studentar; tidlegare unionar var kjønnsdelt. 

## Kjelder

## Bakgrunnsstoff

*
Valle i Bergen

**Valle** eller **Valla** er ein gard i Fana i Bergen. Garden ligg på nordsida av Kalandsvatnet ved Osvegen

## Namn
Namnet kjem av det norrøne *vellir*, som er fleirtalsforma av voll.

## Historie
Garden låg under Lyseklostergodset fram til 1874, då brukarane på garden vart eigarar. I nyare tid er ein del av garden utskilt til bustadområde. Det er framleis gardsdrift på garden.

## Geografi
Valle ligg på nordsida av Kalandsvatnet, aust for Vallaheiane og vest for Ljosvollvarden.

Garden grensar til Kirkebirkeland i nord, Smørås i vest, Hatlestad i sør og Ljosvold i aust.

## Bruk av namnet
Garden er opphav til fleire stader og vegar i området. 
* Vallaheiane, både eit bustadområde og ein ås vest for garden. 
* Vallahøgda
* Vallalia
* Vallaskaret

## Kjelder
* 
* Bergenskart
Libanonfjella guvernement

**Libanonfjella** ( eller *Jabal Lubnan*) er eit av guvernementa i Libanon. Han er hovudstad i Baabda. Dei fleste innbyggjarane er kristne, hovudsakleg maronittar, gresk-ortodokse og melkittisk-katolske. Det er òg mange muslimar og drusarar.  

Dette guvernementet er kalla opp etter fjellkjeda Libanonfjella som strekkjer seg mellom Nord guvernement og Sør guvernement.

## Distrikt
Guvernementet er delt inn i seks distrikt (Aqdya, enkelform – qadaa eller caza) som er:

*Baabda    (Baabda, قضاء بعبدا)
*Aley        (Aley, قضاء عاليه)
*Matn        (Jdeideh, قضاء المتن)
*Keserwan (Jounieh, قضاء كسروان)
*Chouf      (Beiteddine, قضاء الشوف)
*Jbeil      (Byblos, قضاء جبيل)

## Religion i Libanonfjella guvernement
Kristne utgjer størstedelen av folkesetnaden med 65,27 %; drusarar den nest største 17,94 %; sunnimuslimar og den tredje største er 8,8%; sjiamuslimane er minst med 7,9 %.

## Sjå òg
*Libanonfjella

## Kjelder

**Denne artikkelen bygger på «[[:en:Mount Lebanon Governorate|Mount Lebanon Governorate]]» frå ,  den 19. august 2014.* 

## Bakgrunnsstoff
Søre Vallavegen

**Søre Vallavegen** er ein gang- og sykkelveg på Valle i Fana bydel i Bergen kommune. Han går nordover frå Osvegen til Vallaheiane og er om lag 150 meter lang. 

Vegen var tidlegare ein bilveg og namnet vart vedteke i 1987. 

## Knutepunkt
*  Osvegen
* Vallaheiane

## Kjelder
* 
* Nasjonal vegdatabank
Nordre Vallavegen

**Nordre Vallavegen** er ein blindveg på Valle i Fana bydel i Bergen kommune. Han går austover frå Osvegen. Vegen er om lag 500 meter lang. 

Namnet vart vedteke i 1962. 

## Knutepunkt
*  Osvegen
* Sideveg mot nord (130 m)
* Sideveg mot nordaust (50 m)
* Sideveg mot nord (150 m)
* Sideveg not søraust (70 m)
*  Nordre Vallavegen 46

## Kjelder
* 
* Nasjonal vegdatabank
Vallalia

**Vallalia** er ein blindveg på Valle i Fana bydel i Bergen kommune. Han går austover frå Vallaheiane og er om lag 450 meter lang. 

Namnet vart vedteke i 1986. Jehovas Vitner har eit samlingshus i denne vegen. 

## Knutepunkt
* Vallaheiane
* Sideveg mot nordaust (170 m)
* Tre sidevegar mot sør (150-200 m)
*  Vallalia 102

## Kjelder
* 
* Nasjonal vegdatabank
Attila

**Attila** (), òg kjend som **Atle**, var keisaren over hunarane frå år 434 til han døydde i 453. Han var leiar av Hunarriket som strekte seg frå nordsida av Kaukasus til Rhinen. Sentrum i riket låg på dei langstrekte slettene mellom Donau og Tisza.

I løpet av styringstida si truga Attila fyrst Austromarriket, dinest Vestromarriket. I 451 leidde han eit felttog i vest, men vart stogga av romerske hærstyrkar under Flavius Aëtius i slaget på Katalaunarmarka (i dagens Nordaust-Frankrike). Året etter for han nedover den grøderike Po-sletta og hærtok byar som Bergamo, Mantova og Milano. Sidan drog han seg attende, moglegvis på oppmoding frå paven.

Attila var illgjeten for despotisk framferd og eit hardt styresett. Han vart omtala som «Guds svepe», av di folk i samtida meinte at han vart send som ein straffedom frå Gud. Han døydde under mystiske omstende morgonen etter sitt eige giftarmål med den burgundiske kongsdottera Ildico. Nokre historikarar har hevda at det var brura som tok livet av han. Etter at Attila var død gjekk riket hans i oppløysing.

I tysk og nordisk dikting er han kjent som Atle eller Etzel.

## Kjelder
*Attila (1985). I *Damms store leksikon bd. 2.* (s. 172). Oslo: Damm.
## Fotnotar
Vestre Vallavegen

**Vestre Vallavegen** er ein blindveg på Valle i Fana bydel i Bergen kommune. Han går sørvestover frå Osvegen i to parallelle løp og er om lag 450 meter lang. 

Namnet vart vedteke i 1964. 

## Knutepunkt
*  Osvegen
* Sideveg mot sørvest (300 m)
** Sideveg mot vest (60 m)
** Sideveg mot sørvest (80 m)
** Sideveg mot nordvest (80 m)
* Sideveg mot sør (90 m)
*  Vestre Vallavegen 69

## Kjelder
* 
* Nasjonal vegdatabank
Øvre Kirkebirkeland

**Øvre Kirkebirkeland** er ein blindveg på Kirkebirkeland i Fana bydel i Bergen kommune. Han går austover frå vegen Kirkebirkeland og er om lag 350 meter lang. 

Namnet vart vedteke i 1997. 

## Knutepunkt
* Kirkebirkeland
* Sideveg mot nord (100 m)
* Sideveg mot nord tilbake til Øvre Kirkebirkeland (120 m)
* Sideveg mot søraust (230 m)
*  Øvre Kirkebirkeland 96

## Kjelder
* 
* Nasjonal vegdatabank
Birkeland gamle kyrkje

**Birkeland gamle kyrkje** var ei kyrkje som stod på Kirkebirkeland i Fana bydel i Bergen. Tuftene etter kyrkja og kyrkjegarden er i dag markert med ein steingard. 

Kyrkja vart nemnd første gongen i 1329, men var truleg eldre enn det. I mellomalderen var kyrkja ei stavkyrkje. Frå denne kyrkja er det bevart eit altarskap som i dag finst på Historisk Museum i Bergen. Stavkyrkja vart riven på første halvdel av 1600-talet og bygd opp at som ei tømra langkyrkje. Kyrkja hadde våpenhus i vest, tårn på vestsida av skipet og eit smalare kor i aust. 

Då dei norske kyrkjene vart selde i 1720-åra, vart Birkeland kyrkje seld til kyrkjeverjene, og høyrte til seinare mellom andre Werner Christie, Wollert Krohn og Michael Krohn til ho i 1839 vart overteken av «sognets almue»

På grunn av problem med å halde kyrkja ved like og sidan kyrkja etter kvart vart for lita, vart det avgjort å byggje ei ny kyrkje ved Nesttun i 1879, dagens Birkeland kyrkje. Den gamle kyrkja vart då riven. 

## Kjelder
* 
* Bilete av plakett
Nedre Kirkebirkeland

**Nedre Kirkebirkeland** er ein blindveg på Kirkebirkeland i Fana bydel i Bergen kommune. Han går vestover frå vegen Kirkebirkeland og er om lag 400 meter lang. 

Tuftene etter Birkeland gamle kyrkje ligg i denne vegen. 

## Knutepunkt
* Kirkebirkeland
* Sideveg mot sørvest (170 m)
* Sideveg mot nordaust (170 m) til Kirkebirkeland
* Sideveg mot sørvest (80 m)
* Sløyfe (200 m)
*  Nedre Kirkebirkeland 39

## Kjelder
* 
* Nasjonal vegdatabank
Kirkebirkeland

**Kirkebirkeland** er ein gard i Fana i Bergen. Garden ligg på sørsida av Birkelandsvatnet og nord for Vallaheiane

Garden har fått namnet sitt etter kyrkja som låg her før, Birkeland gamle kyrkje, for å skilje garden frå Fjellbirkeland som ligg lenger aust. Garden var truleg opphavleg ein del av storgarden Birkeland, som truleg vart delt alt i vikingtida. Sidan mellomalderen høyrte garden til presteembetet ved Birkeland kyrkje, og seinare embetetet ved Fana kyrkje. Brukarane på garden vart sjølveigarar i 1855. 

## Geografi
Kirkebirkeland ligg på sørsida av Birkelandsvatnet og like vest for Birkelandsfjellet langs Osvegen frå Nesttun og like før ein kjem til Vallaheiane. 

Garden grensar til Ulsmåg og Øvre Dyngeland i nord, Lilletvedt i nordvest, Smørås i vest, Valle i sør og Myrdal i aust. 

## Kjelder
* 
* Bergenskart
Ingebjørg

**Ingebjørg** og **Ingeborg** er nordiske kvinnenamn av norrønt opphav. Dei har namnedag den 14. september.

Namna er sett saman av gudenamnet *[[inge]]* (Yngve-Frøy) og *[[Bjørg|bjorg]]*, 'vern'.

## Bruk
I tillegg til i dei nordiske landa, er Ingeborg også brukt i Tyskland. *Ingibjörg* er eit utbreidd namn på Island.

I Noreg var namna kjende som *Ingbor* og *Ingebor* på 1700-talet. Ingeborg var mykje brukt i Noreg fram mot rundt 1900, då bruken tok til å gå ned. Namnet blei noko meir populært frå midten av 1990-talet.

## Namneberarar
* Ingebjørg Guttormsdatter (ca. 1100), dronninggemalinna til Øystein I Magnusson
* Ingeborg Valdemarsdotter (ca. 1175-1236), fransk dronning
* Ingeborg Eriksdotter (1244-1287), norsk kongsdotter
* Ingebjørg Håkonsdatter (ca. 1301-1360), norsk kongsdotter
* Ingeborg Marianne Svabø (1797-1861), fyrste jordmor i Ytre Sogn
* Ingeborg av Danmark (1878-1958), danskfødd prinsesse, mor til Märtha av Noreg
* Ingeborg Møller (1878-1964), norsk forfattar
* Ingeborg Gude (1890-1963), norsk teiknar og forfattar
* Ingeborg Refling Hagen (1895–1989), norsk forfattar
* Ingebjørg Mælandsmo (1898-1981), norsk forfattar
* Ingeborg I. Brekke (1909-1999), hotellgründer frå Gulen
* Ingebjørg Skoghaug (1912-2008), norsk motstandskvinne under krigen
* Ingeborg Bachmann (1926-1973), austerriksk forfattar
* Ingebjørg Sem Stokke (f. 1931), norsk skodespelar og teaterinstruktør
* Ingeborg Botnen (f. 1934), norsk politikar
* Ingebjørg Dahl Sem (f. 1936), norsk barnebokforfattar
* Ingeborg Moræus Hanssen (f. 1938), norsk kinosjef
* Ingebjørg Amanda Godskesen (f. 1957), norsk politikar (FrP)
* Grete Ingeborg Nykkelmo (f. 1961), norsk skiløpar
* Ingeborg Midttømme (f. 1961), norsk biskop
* Ingeborg Arvola (f. 1974), norsk forfattar
* Ingeborg Sundrehagen Raustøl (f. 1979), norsk skodespelar og songar
* Ingebjørg Bratland (f. 1990), norsk folkemusikar og kvedar

## I stadnamn

* Ingeborgrud er ein tettstad i Nes i Akershus
* Ingeborgvatnet er ein innsjø i Kvæfjord i Troms

## Kjelder

* *Denne artikkelen bygger på «[[:nb:Ingeborg|Ingeborg]]» frå , den 13. september 2009.*
Nicolai Nessa

**Nicolai Nessa** () var ein mekanikar, vaktmeister, målar og fotograf frå Stavanger.

Nessa voks opp som fosterson til ein fabrikk-/hermetikkarbeidar i Stavanger. Han tok i 1922 eksamen som nest beste elev ved Stavanger tekniske aftenskole. Etter han gifta seg i 1929, budde han mange år på Boganes i Stavanger. Han arbeidde ei tid som mekanikar i firmaet Rydberg & Pettersson, seinare var han vaktmeister ved Salem i Stavanger.

I 1933 fekk Nessa vist ut ei kolteikning på Statens 50. Kunstutstilling, 1933.

Nessa vart gravlagd på Hinna kyrkjegard i Stavanger.

## Kjelder
*Biografi i Lokalhistoriewiki
Mario & Luigi: Superstar Saga

er eit rollespel utvikla av AlphaDream for Game Boy Advance. Det vart gjeve ut i Nord-Amerika den 17. november 2003, og i Japan, Europa og Australia 21. november same året. Spelet er det tredje i rekkja av *[[Mario-rollespel]]*, etter høvesvis *[[Super Mario RPG: Legend of the Seven Stars]]* på SNES og *[[Paper Mario]]* på Nintendo 64. Ein oppfølgjar til *Superstar Saga*, Mario & Luigi: Partners in Time, kom i 2006 på Nintendo DS.

## Oppsett
*Mario & Luigi: Superstar Saga* har eit kampsystem som liknar dei i *[[Super Mario RPG: Legend of the Seven Stars]]* og *[[Paper Mario]]*, der knappetrykk på rette tidspunkt kan gjeva ein fordelar i kamp, som auka effekt frå eigne åtak eller redusert skade frå fiendar. Dette systemet spelar ein større rolle i *Superstar Saga*, då korrekte knappetrykk ikkje berre aukar skaden frå åtak, men kan også brukast til å heilt unngå eller slå tilbake åtak frå fiendar. Brørne kan velja mellom fire handlingar i kamp; solo-åtak, brør-åtak, bruk av utstyr eller å rømma frå kamp. Særskilt for spelet er såkalla «brør-åtak» (en: *Bros. Moves*) som blir tilgjengelege i kamp etter kvart som ein lærer nye eigenskapar. Desse lèt Mario og Luigi gå laus på fiendar samla, og kostar dei såkalla Brør-poeng (BP). Desse spesielle åtaka gjer ofte meir skade enn vanlege solo-åtak, og ein kan velja tre nivå med varierande vanskegradar for kvart Brør-åtak.

I likskap med andre Mario-spel på Game Boy Advance inneheld *Superstar Saga* ei utgåve av Mario Bros. som ein kan kopla til dei andre Super Mario Advance-spela.
Spelet stør også ristefunksjon om ein speler det på ein Game Boy Player med GameCube-kontroll.

## Bakgrunnsstoff
* Offisiell europeisk nettside for ''Mario & Luigi: Superstar Saga''
Mario & Luigi: Partners in Time

er eit rollespel utvikla av AlphaDream for Nintendo DS. Det vart gjeve ut i Nord-Amerika og Japan siste kvartal av 2005, og i Europa og Australia første kvartal året etter. Spelet er det femte i rekkja av *[[Mario-rollespel]]* og er oppfølgjar til *[[Mario & Luigi: Superstar Saga]]* på Game Boy Advance. Oppfølgjaren til *Partners in Time* er *[[Mario & Luigi: Bowser's Inside Story]]* som kom i 2009 på Nintendo DS.

## Oppsett
Kampsystemet i *Mario & Luigi: Partners in Time* er likt det i føregangaren, der effekten frå åtak avhenger av at ein trykkjar på knappar på rette tidspunkt. Kampane er framleis bygde på turbaserte åtak frå Mario og Luigi, men desse to får no hjelp frå smårollingvariantane av seg sjølv. Brør-åtaka, som er åtak som vart utførte av Mario og Luigi i lag, er no blitt byta ut med diverse våpen som brørne kan nytta i kamp (en: *Bros. Items*). Desse våpna kan ein samla opp utanfor kampsekvensane. I likskap med brør-åtaka kan dei fire karakterane nytte brør-våpna samla for å påføre fiendar meir skade enn vanlege åtak. I utgangspunktet er det berre dei vaksne Mario-brørne som tek skade frå fiendar, men smårollingane blir sårbare når den tilhøyrande partnaren fell i kamp. Om smårollingane fell i kamp vil dette påverke kampen ved at nokre brør-våpen blir utilgjengelege og at ein ikkje kan forsvare seg med hamaren, då hamrar berre er nytta av smårollingane.

## Bakgrunnsstoff
* ''Mario & Luigi: Partners in Time''  på Nintendo.no
Mario & Luigi: Bowser's Inside Story

***Mario & Luigi: Bowser's Inside Story*** er eit rollespel utvikla av AlphaDream og utgjeve av Nintendo til Nintendo DS i 2009. Det er det tredje spelet i ''Mario & Luigi''-serien.

Handlinga i *Bowser's Inside Story* følgjer Mario og Luigi, som er blitt slukt av Bowser, erkefienden deira. Mariobrørne lærer å hjelpe Bowser, som ikkje er medveten om at dei er inni han, medan han kjempar mot Fawful som har teke kontroll over Mushroom Kingdom. Spelet fokuserer på samarbeidet til trioen, der dei spesifikke ferdigheitene til kvar enkelt må brukast for å løyse gåter som gjer at ein kjem vidare i spelet. I likskap med tidlegare spel i *Mario & Luigi*-serien har *Bowser's Inside Story* eit turbasert kampsystem som legg stor vekt på timing.

Ei nyutgjeving av spelet med oppdatert grafikk og nytt innhald, titulert som ***Mario & Luigi: Bowser's Inside Story + Bowser Jr.'s Journey***, er under utvikling til Nintendo 3DS.

## Referansar

## Bakgrunnsstoff
* Offisiell europeisk nettstad
Long Promised Road

«**Long Promised Road**» er ein song skriven av Carl Wilson og Jack Rieley for det amerikanske popbandet The Beach Boys. Han vart først gjeven ut som singel i mai 1971 og gjekk ikkje inn på listene. Same året kom han òg ut på albumet *[[Surf's Up]]* og vart gjeve ut på nytt som singel med ei anna B-side, «'Til I Die» i oktober same år. Denne gongen gjekk singelen inn på 89. plass i USA. Bortsett frå nokre gitarsoloar skriven dei første åra bandet eksisterte, er denne songen den første Carl Wilson skreiv. Wilson har òg solovokal på songen. 

## Medverkande
*Carl Wilson - solovokal, korvokal.
*Marilyn Wilson-Rutherford – korvokal
*Diane Rovell – korvokal
*Ukjende musikarar - korvokal, forskjellige instrument

## Kjelder

**Denne artikkelen bygger på «[[:en:Long Promised Road|Long Promised Road]]» frå ,  den 14. september 2009.*
NorgesPatriotene

**NorgesPatriotene** (**NP**) er ein politisk organisasjon som vart stifta i 2007 av Øyvind Heian. Dei stilte til val ved stortingsvalet i 2009. Sjølv om dei profilerer seg som eit politisk parti, er dei berre registrert som «Forening/lag/innretning». 

Partiprogrammet til Norgespatriotene har berre ein post: Å stoppe innvandringa. Anna politikk er i deira auge irrelevant no. Dei påstår at etniske nordmenn er i ferd med å verte i mindretal i eiga land. Dei vil difor jobba aktivt for å stanse all innvandring til Noreg og sende heim innvandrarar i dei tilfelle der det er mogleg. Spesielt kritiske er dei til den muslimske innvandringa.

NorgesPatriotene kom tidleg i media sitt søkelys grunna partiformann Heian si tidlegare tilknyting til den nasjonalsosialistiske organisasjonen Vigrid, og at han er dømd for blant anna å koma med drapstruslar mot dåverande justisminister Knut Storberget. Øyvind Heian er også meld til politiet for rasistiske ytringar. Partiet fekk også mykje merksemd i media for utdeling av flygeblad som vart oppfatta som støytande. 

Nasjonaldemokratene slo seg saman med NorgesPatriotene i 2007.

## Fotnotar

## Bakgrunnsstoff
* NorgesPatriotenes Heimeside
Songen Surf's Up

«**Surf's Up**» er ein song skriven av Brian Wilson og Van Dyke Parks. Songen var meint som ein av dei sentrale songane på det skrinlagde Beach Boys-albumet *[[Smile av The Beach Boys|Smile]]*, som vart påbegynt seint i 1966, men skrinlagt i midten av 1967. Songen var tomarbeidd og gjeve ut som tittelsporet på albumet *[[Surf's Up]]* i 1971. Songen er òg ein del av Brian Wilson si nyinnspeling av *[[Smile av Brian Wilson|SMiLE]]* frå 2004. 

## Innspeling
Heile akkompagnementet til songen vart spelt inn og miksa i november 1966, men vokalen og andre lydspor mangla, samt at slutten på songen mangla. Songen vart heller aldri gjort ferdig på denne tida. 

I 1971 vart songen gjort ferdig av The Beach Boys med Carl Wilson i føringa. Produksjonen av songen er tilskriven The Beach Boys, men det meste av dei instrumentale partia vart gjort av Carl Wilson. Den første delen har ny vokal av Carl Wilson oppå akkompagnementet frå 1966, samt nokre fleire instrument. 

Den andre delen har hovudsakleg Brian Wilson på vokal og piano frå den opphavlege innspelinga frå 1966. Den tredje delen er ein kombinasjon av avslutninga på songen frå 1966 med ny vokal og solovokalen til Al Jardine. Den nye slutten på songen var av Brian Wilson. Slutten er basert på ein anna song frå *Smile*-tida, «Child is the Father of the Man». 

Denne nye utgåva vart gjeven ut som singel og kom med på albumet med same namn i 1971. B-sida av singelen var «Don't Go Near the Water». 

## Medverkande
;The Beach Boys
*Al Jardine – solo-, harmoni- og korvokal
*Bruce Johnston – harmoni- og korvokal
*Mike Love – harmoni- og korvokal
*Brian Wilson – solo-, harmonivokal og korvokal, piano
*Carl Wilson – solo-, harmoni- og korvokal
*Dennis Wilson – harmoni- og korvokal

;Andre medverkande
*Jack Rieley – korvokal

## Kjelder

* *Denne artikkelen bygger på «[[:en:Surf's Up (song)|Surf's Up (song)]]» frå , den 14. september 2009.* 
*
Bulweria

***Bulweria*** er ei biologisk slekt av sjøfuglar i stormfuglfamilien *Procellariidae*. Slekta har namn etter den engelske naturhistorikaren James Bulwer. Slekta har berre to nolevande artar, spisshalepetrell og arabarpetrell. Ein tredje art, *Bulweria bifax*, døydde ut tidleg på 1500-talet; han er kjent frå skjelettrestar.

*Bulweria*-petrellane har lenge vore vurdert som nært relatert til *[[Pterodroma]]* eller «eigentlege petrellar», men nyare studiar med DNA-analysar har vist at *Bulweria* i staden er nærast i slekt med lirer i slekta *[[Puffinus]]* og spesielt til *[[Procellaria]]*-petrellar.

## Kjelde
* *Denne artikkelen bygger på «[[:en:Bulweria|Bulweria]]» frå , den 14. september 2009*
### Fotnotar
Vigrid

:*Sjå òg [[organisasjonen Vigrid]]*
**Vigrid** (norrønt *Vigriðr*) er namnet på vollen der den siste striden skal stå under Ragnarok i norrøn mytologi. 

Staden er nemnd i *[[Vavtrudnesmål]]* og *[[Gylfaginning]]*.
Ifølgje *[[Favnesmål]]* skal striden finna stad på øya Oskopner.

## Sjå og
* Harmageddon, slagfeltet i «Johannes’ openberring» i *[[Bibelen]]*
* Kuruksjetra, staden for det store slaget i hinduverket *[[Mahabharata]]*
Dataspelutviklar

Ein **dataspelutviklar** er ein person eller eit føretak som utviklar og designar dataspel. Ein utviklar kan spesialisera seg på ein type spelkonsoll som Microsoft Xbox 360, Sony PlayStation 3 eller Wii, eller laga spel for fleire system, medteke persondatamaskiner.

Nokre utviklarar spesialiserer seg på særskilte typar spel, som datarollespel eller ego-skytarar. Somme fokuserer på å portera spel frå eit system til eit anna, andre omset spel til ulike språk, særleg frå japansk til engelsk.

Dei fleste dataspelutgjevarane har utviklingsstudio, som Nintendo EAD hjå Nintendo og Polyphony Digital hjå Sony. Sidan desse føretaka hovudsakleg driv med publisering er dei vanlegvis heller omtalte som «utgjevarar» enn «utviklarar».
Dataspelutgjevar

Ein **dataspelutgjevar** er eit føretak som publiserer dataspel som anten er utvikla internt hjå føretaket eller har vorte utvikla av ein dataspelutviklar.

I likskap med bokutgjevarar og utgjevarar av DVD-filmar står spelutgjevarar til ansvar for tilverking og marknadsføring av produktet, inkludert marknadsundersøking og alle former for reklame. Dei gjev ofte økonomisk stønad til utviklinga av spelet, av og til ved å gjeva pengar til ein dataspelutviklar, eller ved å gjeva pengar til ei intern gruppe med utviklarar kalla for eit *studio*. Dei store spelutgjevarane distribuerer også spela dei publiserer, medan nokre mindre utgjevarar ofte hyrer føretak som distribuerer for å distribuera spela dei publiserer.
Sophie Monk

**Sophie Charlene Akland Monk** () er ein australsk songar og skodespelar. Ho var medlem av den kvinnelege popgruppa Bardot ei tid, og har sidan gjort solokarriere. Ho har òg spelt i filmar som *Date Movie* og *Click*.

## Biografi og karriere
Monk vart fødd i England, men flytta med familien til Gold Coast i Queensland i Australia. Den profesjonelle karrieren hennar innanfor musikk byrja i 1999 då ho svara på ein annonse der det vart søkt etter jenter med røynsle frå song og dans. Dette var rekruttering til den australske serien *Popstars*, eit program med mål å skape ei ny vellukka jentegruppe. Monk vart vald ut som medlem av gruppa, som fekk namnet Bardot. Kort tid etter at medlemmane i Bardot skilde lag, byrja Monk å arbeide for solokarrieren sin. I oktober 2002 gav ho ut sin fyrste solo-singel, *Inside Outside*, og i mai 2003 sitt fyrste solo album, *Calendar Girl*.

Sophie Monk har sidan etablert seg i Hollywood, sjølv om dei fleste av rollene hennar har vore forholdsvis små. I februar 2006 spelte ho den første rolla si i ein spelefilm, som ei flørtande og forførande jente i komedien *Date Movie*. I juni 2006 var ho aktuell med filmen *Click*, ei forteljing om ein universell fjernkontroll. Monk spelte ei lita rolle i denne filmen som Stacey, ein sekretær som er ein flørtande bimbo.

## Diskografi

### Album
* *Calendar Girl* (2003)

### Singlar
* *Inside Outside* (2002)
* *Get the Music On* (2003)
* *One Breath Away* (2003)

## Filmografi
* *The Mystery of Natalie Wood* (TV-film) (2004) ... Marilyn Monroe
* *Pool Guys* (TV-film) (2005) ... Janet
* *London* (2005) ... Lauren
* *Date Movie* (2006) ... Andy
* *Click* (2006) ... Stacey
* *Entourage* (TV-serie) (2007) ... Juliette
* *Sex and Death 101* (2007) ... Cynthia Rose
* *Spring Breakdown* (2009) ... Mason
* *The Hills Run Red* (2009) ... Alexa
* *Murder World* (2010) ... Brooke
* *Hard Breakers* (2010) ... Lindsay Greene
* *The Legend of Awesomest Maximus* (2011) ... Princess Ellen
* *Dorfman* (2011) ... Vronka
* *Spring Break '83* (2013) ... Brittany

## Kjelder
* *Denne artikkelen bygger på «[[:en:Sophie Monk|Sophie Monk]]» frå  og «[[:nb:Sophie Monk|Sophie Monk]]» frå , den 14. september 2009.*

## Bakgrunnsstoff

* www.sophiemonk.com.au
*
Träskända

**Träskända** (finsk: **Järvenpää**) er ein by og kommune i det finske landskapet Nyland i Södra Finlands län. Staden ligg rundt 38 km nord for Helsingfors. og har rundt 37&nbsp;450 innbyggjarar og ei utstrekking på 39,88 km². Träskända grensar til kommunane Tusby og Sibbo.

Träskända er hovudsakleg finskspråkleg.

Träskända er i første rekkje kjent som komponisten Jean Sibelius sin heimstad frå 1904 og fram til han døydde.

## Bakgrunnsstoff
* Kommunen sine internettsider
Borgnäs

**Borgnäs** (finsk **Pornainen**) er ein kommune i det finske landskapet Nyland i Södra Finlands län.
Borgnäs grensar til kommunane Borgå, Sibbo, Mäntsälä og Askola. 

Forfattaren Mika Waltari budde i Borgnäs og skreiv ein stor del av bøkene sine her.
Grankulla

**Grankulla** (finsk **Kauniainen**) er ein by og kommune i det finske landskapeit Nyland i Södra Finlands län. Grankulla er ein enklave i Esbo, vest for Helsingfors. Grankulla har rundt 8&nbsp;500&nbsp;innbyggjarar og eit areal på 6&nbsp;km².

Kommunen er tospråkleg med finsk som majoritetsspråk (57 %) og svensk som minoritetsspråk (41 %).

## Bakgrunnsstoff
* Grankulla stad
Hangö

**'
**Hangö** ([[finsk]]: **Hanko''') er ein by og kommune i landskapet Nyland i Södra Finlands län. Hangö har cirka 9 905 innbyggjarar. Hangö grensar til kommunane Kimitoön og Raseborg.

Hangö er språkleg nærast delt på midten; finsk er majoritetsspråk (ca 54,0 %) og svensk minoritetsspråk (ca 44,3 %). 
 
Hangö er Finlands sørlegaste by og ligg heilt ytst på Hangö udd. Byen vart grunnlagt i 1874, først og fremst fordi han har lengst periode med isfri hamn om vinteren, og Hangö er ein viktig hamneby. 

Næringslivet dreiar seg mest om handel og sjøfart, men noko industri finst òg i byen. Dei største fabrikkane er Helkama sykkelfabrikk, Konecranes havnekraner, og Finska Forcit & Dynamit. Elles er byen ein typisk sommarby, og innbyggjartalet blir dobla om sommaren. Til Hangöregattaen kjem det båtar frå heile den finske kysten og resten av Austersjøen.

Etter Vinterkrigen i 1940 vart Finland tvunge til å avstå Hangö til Sovjetunionen som marinebase i 30 år. Heile folkesetnaden i området vart då evakuert, og då framhaldskrigen braut ut i 1941 var det ei rekkje kamphandlingar på Hangöfronten. Natta til 2. desember 1941 forlét dei siste sovjetiske troppane Hangö. Medan dei var der hadde dei sovjetiske styrkane bygd ein stor flyplass som i dag blir nytta av «Hangö Flygklubb». Etter framhaldsskrigen fekk Finland halde Hangö, medan Sovjetunionen tok i staden Porkalaområdet.

## Bakgrunnsstoff
* Hangö stad
* Hangö hamn 
* Hangö frontmuseum
Hyvinge

**Hyvinge** (finsk **Hyvinkää**) er ein finsk by og kommune i landskapet Nyland i Södra Finlands län. Kommunen har cirka 45&nbsp;000 innbyggjarar og eit areal på 336,79&nbsp;km²; 14,15 av desse er vatn. Hyvinge er ein finskspråkleg kommune som grensar til kommunane Loppi, Mäntsälä, Nurmijärvi, Riihimäki, Tusby og Vichtis. Byen Hyvinge ligg cirka 60 kilometer nord for Helsingfors.

## Folketalsutvikling
* 1987 – 39.185
* 1990 – 40.194
* 1997 – 41.685
* 2000 – 42.545
* 2002 – 42.997
* 2004 – 43.523
* 2005 – 43.848

## Venskapsbyar
*  Egersund i Noreg
*  Kecskemét i Ungarn
*  Korsør i Danmark
*  Kostroma i Russland
*  Motala i Sverige
*  Hersfeld-Rotenburg i Tyskland

## Kjelder


## Bakgrunnsstoff

*
Högfors by

**Högfors** (finsk *Karkkila*) er ein by i landskapet Nyland i Finland.
Högfors grensar til kommunane Vichtis, Nummi-Pusula, Tammela og Loppi.

I Högfors finst eit støyperimuseum og eit arbeidarmuseum. Det høgaste punktet, Loukkumäki på 174 m, ligg vest for bydelen Järvenpää. 

Högfors er einspråkleg finsk.
Ingå

**Ingå** (finsk: **Inkoo**) er ein kommune i det finske landskapeit Nyland i Södra Finlands län. Kommunen har ein folkesetnad på 5380&nbsp;personar, og eit areal på 849&nbsp;KM², derav 348&nbsp;KM² er land. Ingå grensar til kommunane Raseborg, Lojo, Sjundeå og Kyrkslätt.

Ingå er ein tospråkleg kommune med svensk som majoritetsspråk (58 %) og finsk som minoritetsspråk.

Olav den heilage skal ha stega i land i Hirdal i Ingå i 1010.

## Bakgrunnsstoff
* Ingå kommun
Aslak

**Aslak** er eit mannsnamn av norrønt opphav. Det har namnedag den 15. september.

Det norrøne *Áslákr* er ei form av *Ásleikr*, 'han som gleder gudane', sett saman av *áss*, ås og *leikr*, 'leik, noko som gleder'. Åsleik er ei anna moderne norsk form av namnet. Ásllak og Ásllat er samiske former.

## Namneberarar
* Aslak Bolt (ca. 1380-1450), norsk erkebiskop
* Aslak Jacobsen Hætta (1824-1854), norsk samisk opprørar
* Aslak Brekke (1901-1978), norsk songar
* Aslak Nils Sara (1934-1996), norsk samisk reineigar og organisasjonsmann
* Nils-Aslak Valkeapää (1943-2001), finsk samisk kunstnar
* Aslak Dørum (f. 1964), norsk musikar
* Aslak Sira Myhre (f. 1973), norsk politikar og kulturarbeidar

## Kjelder
*
Karislojo

**Karislojo** (finsk: **Karjalohja**) er ein kommune i det finske landskapeit Nyland i Södra Finlands län.
Karislojo grensar til kommunane Raseborg, Salo og Lojo. Han 1. januar 2013 skal Karislojo slåast saman med Lojo. Karislojo er enspråklig finsk.

Til severdighetene i Karislojo høyrer Kärkelä bruk.
Kervo

**Kervo** (finsk **Kerava**) er ein kommune i det finske landskapeit Nyland i Södra Finlands län. Kervo er einspråkleg finsk.
Kervo grensar til kommunane Vanda, Tusby og Sibbo.

## Bakgrunnsstoff

*
Kyrkslätt

**Kyrkslätt** (finsk: **Kirkkonummi**) er ein kommune i det finske landskapet Nyland i Södra Finlands län. Kommunen har ein folkesetnad på 33&nbsp;568 og eit areal på 393,3&nbsp;km², av dei er 365&nbsp;km² land. Kyrkslätt grensar til kommunane Ingå, Sjundeå, Vichtis, og Esbo.

Kommunen er ein tospråkleg kommune med finsk som majoritetsspråk (77,9 %) og svensk som minoritetsspråk (18,5 %).

Kyrkslätt var tidlegare ei jordbruksbygd med betydeleg dyreavl. Fisket var òg ein viktig næringsveg. På 1960- og 1970-talet vart Kyrkslätt ein moderne industristad med vekt på teknisk industri. Dei største arbeidsgjevarane i kommunen er L M Ericsson, Danisco, Prysmian Cables and Systems, Nordic Aluminium, Varuboden, Fibox, Johtamistaidon opisto og Gyproc.

I Kyrkslätt ligg arkitekturmuseet *Hvitträsk*. Det vart bygd av arkitektane Herman Gesellius, Armas Lindgren og Eliel Saarinen på byrjinga av 1900-talet.

## Bakgrunnsstoff
* Kyrkslätts kommun
Lohja

**Lojo** (finsk **Lohja**) er ein kommune i det finske landskapeit Nyland i Södra Finlands län. Kommunen har ein folkesetnad på 36&nbsp;902 og eit areal på 356,24&nbsp;KM², derav 278,3&nbsp;KM² er land. Lojo grensar til kommunane Ingå, Raseborg, Karislojo, Salo, Nummi-Pusula, Vichtis og Sjundeå.

Lojo er ein tospråkleg kommune med finsk som majoritetsspråk (94,4 %) og svensk som minoritetsspråk (4,2 %). Lojo har valt å vere tospråkleg til trass for at den svenskspråklege delen er lågare enn minstekrava til loven (6 %).

I Lojo har tradisjonelt vore drive bergverk sitt- og trelastindustri. Her ligg eit kalksteinsbrot og ein cellulosefabrikk. 

Lojo ligg ved breidda av Lojo sjö. Ved innsjøen ligg Finlands største kalksteinsgrotte Torhola.

## Bakgrunnsstoff
* Lojo stad
Mäntsälä

**Mäntsälä** er ein kommune i det finske landskapet Nyland i Södra Finlands län. Kommunen har ein folkesetnad på  og eit areal på 596 KM2. Mäntsälä grensar til kommunane Borgnäs, Sibbo, Tusby, Hyvinge, Riihimäki, Orimattila, Kärkölä, Pukkila og Askola.
Nurmijärvi

**Nurmijärvi** er ein kommune i landskapet Nyland i Södra Finlands län. Nurmijärvi har cirka 38 000 innbyggjarar og eit flatemål på 367,32&nbsp;km². Nurmijärvis sentrum er Nurmijärvi kyrkby, med cirka 7 000 innbyggjarar. Andre tettstader i Nurmijärvi er Klövskog og Rajamäki. Nurmijärvi er heilt finsktalande, ligg berre ein halv time frå Helsingfors og har Esbo, Vanda, Tusby, Hyvinge og Vichtis som naboar.

## Historie
Nurmijärvi vart eigen kommune i 1605. Forfattaren Alexis Kivi (1834-1872) vart fødd i tettstaden Palojoki. Kommunen har namnet sitt etter innsjøen Nurmijärvi, men han vart delvis drenert i 1920-åra for å skaffe jord til landbruk. I 1950-åra vart han heilt drenert.

## Næringsliv
Av folkesetnaden er 63 prosent sysselsette innan handel, transport og øvrige tenester, 34 prosent innan industri og bygningsbransjen og 3 prosent innan landbruk. Flest tilsette har Nurmijärvi kommune, Altias, Teknos-Winter och Korsisaari.

## Bakgrunnsstoff
* Nurmijärvi kommune 
* Karta
Organisasjonen Vigrid

**Vigrid** er ein norsk organisasjon som baserer ideologien sin på norrøn mytologi og raselære. Av utanforståande blir dei ofte rekna som ein nynazistisk organisasjon. Vigrid har derimot si oppgåve som å bekjempa «de fascistisk-inspirerte hierarkiene som fører til at høyreekstreme krefter får fritt spillerom» ved hjelp av «den internasjonale jødedommen». Dei er også motstandarar av integrering og «fremmede» i Noreg, som dei meiner har skulda i høge bustadprisar og bruker slagordet «Hvert folk, sine landområder». Ved Stortingsvalet 2009 stilte dei med kandidatliste i Buskerud.

Organisasjonen blei grunnlagd av Tore W. Tvedt den 31. desember 1998. Thorgrim O. Bredesen var leiar i 2009.

## Kjelder

* *Delar av denne artikkelen bygger på «[[:nb:Vigrid (organisasjon)|Vigrid (organisasjon)]]» frå , den 14. september 2009.* 
 

## Bakgrunnsstoff
* www.vigridtvedt.net 
* vigrid.win 
* Artiklar om Vigrid  ved SOS Rasisme sin nettstad
Eskil

**Eskil**, **Eskild** og **Askild** er mannsnamn av norrønt opphav. Eskil har namnedag den 15. september.

Eskil er ei dansk og svensk form av det norrøne *Áskell*, på norsk også kjend som Askjell.

Namnet er sett saman av *áss*, 'ås' og *ketell*, '[offer]kjel'. 

## Namneberarar
* Heilage Eskil (1000-talet), engelsk misjonær til Sverige, gravlagd i Eskilstuna
* Biskop Eskil (1100-talet), dansk erkebiskop
* Mårten Eskil Winge (1825–1896), svensk målar
* Eskil Hemberg (1938–2004), svensk komponist
* Eskil Erlandsson (f. 1957), svensk politikar
* Eskil Åsmul (f. 1972), norsk forfattar
* Eskil Vogt (f. 1974), norsk filmregissør
* Eskil Ervik (f. 1975), norsk skøyteløpar
* Eskil Rønningsbakken (f. 1979), norsk balansekunstnar
* Askil Holm (f. 1980), norsk musikar

## Kjelder
*
Sjundeå

**Sjundeå** (finsk **Siuntio**) er ein kommune i det finske landskapeit Nyland i Södra Finlands län. Kommunen har ein folkesetnad på 5&nbsp;422 og eit areal på 247,8&nbsp;KM². Sjundeå grensar til kommunane Ingå, Lojo, Vichtis og Kyrkslätt.

Sjundeå er ein tospråkleg kommune med finsk som majoritetsspråk (63,4 %) og svensk som minoritetsspråk (34,9 %).

Sjundeå var tidlegare ein utprega landbrukskommune med svensktalande folkesetnad. I dag er kommunen ein omegnskommune til Helsingfors med mange pendlarar, og sidan slutten av 1970-talet har kommunen hatt finskspråkleg fleirtal.

## Bakgrunnsstoff

*
Tusby

**Tusby** (finsk: **Tuusula**) er ein kommune i det finske landskapet Nyland i Södra Finlands län. Kommunen er einspråkleg finsk. Tusby grensar til kommunane Vanda, Nurmijärvi, Hyvinge, Mäntsälä, Träskända, Sibbo og Kervo.

## Bakgrunnsstoff
* Tusby kommun
Vanda

**Vanda** (finsk **Vantaa**) er fjerde største byen i Finland. Byen ligg i landskapet Nyland i Södra Finlands län i Finland. Han har fått namnet sitt frå den elva som renn sørover gjennom byen mot Gammelstadsforsen i Helsingfors. Vanda grensar i sør mot Helsingfors, og har cirka 196&nbsp;000&nbsp;innbyggjarar. Andre nabokommunar er Esbo, Nurmijärvi, Tusby, Kervo og Sibbo.

Vanda er ein tospråkleg kommune med finsk som majoritetsspråk (89&nbsp;%) og svensk som minoritetsspråk (3&nbsp;%).

Helsingfors-Vanda lufthamn, som er største flyplassen i landet, ligg 5 kilometer frå sentrum. 

Vitskapssenteret Heureka vart opna i 1998.

## Bakgrunnsstoff
* Vanda stad
Vichtis

**Vichtis** (finsk **Vihti**) er ein kommune i det finske landskapeit Nyland i Södra Finlands län. Kommunen er enspråklig finsk. Vichtis grensar til kommunane Kyrkslätt, Sjundeå, Lojo, Nummi-Pusula, Högfors, Loppi, Hyvinge, Nurmijärvi og Esbo.

## Bakgrunnsstoff
* Vichtis kommun
Lilletveitvegen

**Lilletveitvegen** er ein veg over garden Lilletveit i Fana bydel i Bergen kommune. Han går sørover frå vegen Elvenesvegen og så vestover til Osvegen. Vegen er om lag 900 meter lang. 

Namnet vart vedteke i 1980. 

## Knutepunkt
* Fv184 Elvenesvegen
*  (24 m) over Storelva ved Birkelandsvatnet. 
* Avkjørsel Lilletveitåsen
* Sideveg mot søraust (300 m)
* Sideveg mot nord (260 m) til Lilletveitåsen
* Osvegen

## Kjelder
* 
* Nasjonal vegdatabank
Lilletveitåsen

**Lilletveitåsen** er ein veg på Lilletveit i Fana bydel i Bergen kommune. Han går vest frå vegen Lilletveitvegen og tilbake til same veg. Vegen er om lag 450 meter lang. 

## Knutepunkt
* Lilletveitvegen
* Sideveg mot vest (150 m)
* Lilletveitvegen

## Kjelder
* Nasjonal vegdatabank
Elvenesvegen

**Elvenesvegen** er ein veg på Øvsttun og Ulsmåg i Fana bydel i Bergen kommune. Han går austover frå Osvegen langs vestsida av Birkelandsvatnet til Totlandsvegen. Vegen er ein del av fylkesveg 184 og er om lag 1,2 km lang. 

Namnet vart vedteke i 1960. 

## Knutepunkt
*  Osvegen
* Avkjørsel Øvsttunvegen
* Sideveg parallelt mot søraust (400 m) tilbake til Elvenesvegen
* Sideveg mot nordvest (160 m) 
* Sideveg mot sør (160 m)
* Avkjørsel til same parallelle sideveg som nemnt over
* Sideveg mot nordaust (90 m)
* Sideveg mot sør (50 m)
* Sideveg mot søraust (100 m)
*  nordover til Sørlia
* Avkjørsel Lilletveitvegen
* Avkjørsel Sørlia
* Sideveg nordover (300 m) tilbake til Elvenesvegen. 
* Fv184/Fv183 Totlandsvegen

## Kjelder
* 
* Nasjonal vegdatabank
Lilletveit

**Lilletveit** eller **Lilletvedt** er ein gard i Fana i Bergen. Garden ligg på sør for Storelva og sørvest for Birkelandsvatnet, mellom Øvsttun og Kirkebirkeland. 

Garden høyrte til presteembetet på Birkeland gamle kyrkje på 1300-talet, og kom seinare inn under prestegodset til Fana kyrkje. Brukarane på garden vart eigarar i 1860-åra. Her er framleis gardsdrift. 

## Geografi
Lilletveit ligg på sørvestsida av Birkelandsvatnet og sør for Storelva. I vest ligg Tranevatnet. 

Garden grensar til Øvsttun i nord, Ulsmåg i nordvest, Kirkebirkeland i aust og sør, og Smørås i sørvest. 

## Kjelder
* 
* Bergenskart
Midtun skole

**Midtun skole** er ein barneskule på Nesttun i Bergen kommune. Det fyrste skulebygget her var frå 1885, og eit nytt kom i 1898. Det noverande skulebygget vart bygd i 1926, teikna av arkitekt Erling Ross. 

Skulen har i dag kring 370 elevar.

## Kjelder
* 

## Bakgrunnsstoff

*
Neshaugen

**Neshaugen** er ein veg på Kirkebirkeland i Fana bydel i Bergen kommune. Han går vestover frå Birkelandsbotn. Vegen er om lag 250 meter lang. 

Namnet vart vedteke i 1996. 

## Knutepunkt
* Birkelandsbotn
* Sideveg mot nord og i boge mot sør igjen (230 m)
* Sideveg mot nordvest (60 m)
* Sideveg mot nordvest (130 m)
*  Neshaugen 83

## Kjelder
* 
* Nasjonal vegdatabank
Birkelandsbotn

**Birkelandsbotn** er ein blindveg på Kirkebirkeland i Fana bydel i Bergen kommune. Han går sørover frå Totlandsvegen til Kirkebirkeland, men det er ikkje gjennomkøyring. Vegen er om lag ein kilometer lang. Vegen går på austsida av Birkelandsvatnet. 

Namnet vart vedteke i 1961. 

## Knutepunkt
* Fv183 Totlandsvegen
* Avkjørsel Neshaugen
*  22 m
* Sideveg mot nordaust (140 m) 
* Sideveg mot vest (70 m)
* Sideveg mot nordvest (70 m)
* Sideveg mot nordvest (90 m)
*  Kirkebirkeland

## Kjelder
* 
* Nasjonal vegdatabank
Ulsmåg skole

**Ulsmåg skole** er ein barneskule på Ulsmåg i Fana bydel i Bergen. Den fyrste skulebygningen vart bygd i 1971 etter teikningar av Jakob Myklebust og Bjørn Simonnæs. Våren 2013 vart skulen riven og det vart bygd ein ny skule på same stad. Det nye bygget er hovudsakleg i tre, og vart utforma av Ola Roald Arkitektur.


Ulsmåg skole.jpg|Gamle Ulsmåg skole


## Kjelder

* 

## Bakgrunnsstoff
* Heimeside 
* 
* Ulsmåg skoles historie frå 1991.
Lailat al qadr

**Lailat al-qadr** () eller **sjab-e-qadr**, 'makt-natta' eller 'skjebnenatta', er ei muslimsk høgtid som finn stadd mot slutten av ramadan. Ho markerer openberringa av dei første koranversa til profeten Muhammed, og er rekna som særs heilag. 

Det er uklart nøyaktig kva tid høgtida fell på. Ein reknar med at det er ei av dei ti siste dagane i ramadan, truleg på ein dato med odde tal, der mange reknar 27. som den mest trulege. På grunn av dette kan ein velja å feira alle ti nettene som om dei skulle vera lailat al-qadr, med samling i moskear, lesing av Koranen og bøner. Å be heile natta i samband med lailat al-qadr er rekna som ein prisverdig, men ikkje nødvendig skikk.

## Kjelder
* Laylatul Qadr (The Night of Power) ved haqislam.org
* Lailat al Qadr (BBC Religion)

* *Delar av denne artikkelen bygger på «[[:en:Laylat al-Qadr|Laylat al-Qadr]]» frå , den 15. september 2009.*
Bygda Skulsfjorden

**Skulsfjorden** er ei bygd inst i Skulsfjorden på vestsida av Kvaløya i Troms.

På Statens Kartverk sine kart blir bygdenamnet normert *Skulsfjord*, men etter den nedervde lokale uttalen, som er i bunden form, vil rett skrivemåte etter lov om stadnamn vere *Skulsfjorden*.
Lilly

**Lilly**, **Lily**, **Lillie** og **Lili** er kvinnenamn med ulike opphav. Lilly har namnedag den 16. september i Noreg og den 6. september i Sverige.

Namna kan vera kjæleformer av Elizabeth, kortnamn for Lilian eller visa til det engelske ordet for 'lilje', *lily* (tidlegare også *lilly*). I tydinga 'lilje' er det knytt til den kristne symbolikken med at blomen viser til reinskap. 

Lilly og Lilley kan også vera slektsnamn. Namnet kan stamma frå gammalengelsk *Linleia*, 'rydding der ein dyrkar lin'.

Lill er eit liknande namn.

## Bruk
Lilly er eit vanleg namn i Sverige, der det blei innført frå Storbritannia på 1800-talet. Det var også mykje brukt på norske jentebarn først på 1900-talet.

## Namneberarar
* Lillie Langtry (1853–1929), engelsk skodespelar
* Lily Braun (1865–1916), tysk sosialdemokratisk kvinnesakskvinne og forfattar, fødd Amalie von Kretschmann
* Lilly Bølviken (f. 1914), norsk jurist og første kvinnelege høgsterettsdommaren i Noreg
* Lilly Jakobson (f. 1926), svensk forfattar
* Lilly Andrassy Christiansen (f. 1965), norsk bildekunstnar
* Lily Rose Beatrice Allen (f. 1985), britisk musikar
* Lily Monica Donaldson (f. 1987), britisk modell og mannekeng
* Lily Cole (f. 1988), engelsk modell og skodespelar

### Slektsnamn
* William Lilly (ca. 1468–1522), engelsk humanist. 
* Charles Lilley (1827–97), australsk leiar og dommar
* John C. Lilly (1915–2001), amerikansk lege, psykoanalytikar og skribent
* Charles Lilly (f. 1952), USA-amerikansk kunstnar
* Evangeline Lilly (f. 1979), kanadisk skodespelar og modell

## Anna
* Eli Lilly and Company er eit amerikansk farmasiselskap

## Kjelder

* *Delar av denne artikkelen bygger på «[[:nb:Lilly|Lilly]]» frå , den 15. september 2009.* 

* 
*
Lillian

**Lillian** og **Lilian** er kvinnenamn av engelsk opphav, danna som utvida former av Lilly. Dette er igjen eit kjælenamn for Elizabeth. Lillian har namnedag den 16. september i Noreg og den 6. september i Sverige. 

Det finst fleire variantar av namnet, som Liliane, Liliana og Liljana. Lilias er ei skotsk from. Kortformer av Lillian er Lill, Liana og den tilbakedanna forma Lilly.

## Bruk
Lilly er eit vanleg namn i Sverige, der det blei innført frå Storbritannia på 1800-talet. Det var også mykje brukt på norske jentebarn først på 1900-talet.

## Namneberarar
*Lillian Gish (1896-1993), amerikansk filmskodespelar
*Lillian Clausen Mangerøy (1940-2016), norsk forfattar
*Lillian Board (1948-1970), britisk idrettsutøvar
*Lillian Müller (f. 1951), norsk-amerikansk skodespelar
*Lillian Hansen (f. 1957), norsk politikar

## Kjelder

**Denne artikkelen bygger på «[[:nb:Lilly|Lilly]]» frå ,  den 15. september 2009.*  
 

*
Norske Selskab

**Norske Selskab** var ein litterær selskapsklubb for norske studentar i København. *Norske Selskab* vart stifta i april 1772 av Ove Gjerløw Meyer, og var frå 1774 eit litterært selskap. Klubbens møtestad var i madam Juels Kaffehus i Læderstræde. Diktarar, andre forfattarar og filosofar i krinsen rundt diktaren Johan Herman Wessel var mellom medlemene.

## Aktivitet
Det var ein herreklubb med livlege møte med talar, song og diskusjonar, diktresitasjonar, improvisasjonar og relativt jamne inntak av punsj. Klubben var på det mest aktive oppe i over 100 medlem. 

Selskapet sette opp premiar for litterære verk, gav ut *Poetiske Samlingar* og arbeidde for å styrke norsk litteratur. Selskapets ideal var det klassisistiske med vekt på rein stil og klar form. Medlemene var Holberg-dyrkarar og heldt opp den romerske diktaren Horats som eit symbol på de uforgjengelege klassiske verdiane i motsetnad til romantikkens flyktige kjensler. Selskapets valspråk var *Vos exemplaria graeca* (gjer grekarane til førebilete).

Medlemene av *Norske Selskab* var også del i den veksande norsk-patriotiske rørsla som gjorde seg gjeldande dei siste tiåra av 1700-talet. Fleire av diktarane forfatta patriotiske dikt og skodespel. Diktarane stod i klassisistisk tradisjon, og deira hylling av norske bønder kan knytast til den franske hyrdediktinga tidlegare i det 18. hundreåret. 

Klubben vart oppløyst i 1813 etter at kampen om eit eige norsk universitet var vunnen.

i 1818 blei det stifta ein selskapsklubb i Christiania som tok opp namnet Det Norske Selskab. Den reisa i 1885 eit monument over Wessel på Wesselsplass, og trykte opp igjen *Poetiske samlingar* i 1922 og gav ut i 1935 *Norske Selskabs versprotokoll* på grunnlag av dei bevarte avskriftene.

## Sentrale medlemer i Norske Selskab
* Johan Nordahl Brun
* Niels K. Bredal
* Ove Gjerløw Meyer
* Johan Vibe
* Søren Monrad
* Niels Treschow
* Jakob Edvard Colbjørnsen
* Claus Fasting
* Peter H. Frimann
* Christen Pram
* Jonas Rein
* Edvard Storm
* Jens Zetlitz
* Johan Herman Wessel

## Kjelder

* *Denne artikkelen bygger på «[[:nb:Norske Selskab|Norske Selskab]]» frå , slik han var den 15. september 2009, [http://no.wikipedia.org/w/index.php?title=Norske_Selskab&oldid=5964505 revisjon]*
Speldesignar

Ein **speldesignar** er ein person som lagar oppsettet i spel, og tenkjer ut og designar reglar og struktur i desse. Uttrykket blir brukt om designarar av spel generelt, uansett om det gjeld dataspel, kortspel eller brettspel.

## Bakgrunnsstoff
Johannes Flintoe

**Johannes Flintoe** () var ein dansk-norsk kunstmålar.

## Liv og virke
Flintoe var fødd i København. Faren var norsk og mora dansk. Han fekk plass ved byens kunstakademi i 1802, utdanna seg etter kvart til dekorasjonsmålar. I 1807-08 deltok han som soldat i krigen, noko som førte til at han seinare sleit med revmatisme.

Av helseomsyn flytta han i 1811 til Kristiania i Noreg. Der var han teatermålar, laga landskapsdekorasjonar, måla portrett og teikna møblar.

Men han er best kjend for sine måleri av norsk høgfjellsnatur. Gouache-måleri av fossar og fjell, naivt framstilt i skarpe fargar kjenneteiknar målarkunsten hans. Han teikna elles levande skildringar frå sine fire lange reiser til indre delar av Sør-Noreg (og ei til Trøndelag) i perioden 1819 til 1825. Verket *Scener af reiselivet i Norge* vart utgitt 1838-40 med tekst av Mauritz Hansen. Gjennom undervisning på teikneskulen i Kristiania vart Flintoe ein føregangsmann i norsk landskapsmåling.

Flintoe var nærast ein utførleg handverkar i beste empire-tradisjon.

Flintoe flytta i 1851 tilbake til København og døydde der.

## Kjelder

* *Denne artikkelen bygger på «[[:nb:Johannes Flintoe|Johannes Flintoe]]» frå , den 15. september 2009.* 
 
## Bakgrunnsstoff
*